Так, мы ганарымся нашымі касмічнымі распрацоўкамі. Створаныя навукоўцамі БДУ сістэмы ўстаноўлены на Міжнароднай касмічнай станцыі. Толькі адзінкі ўніверсітэтаў ва ўсім свеце могуць пахваліцца падобным. Па распрацоўках нашых біяхімікаў у краіне выпускаецца біядызельнае паліва. У нас ёсць распрацоўкі сусветнага ўзроўню па фізіцы, створаныя сумесна з даследчыкамі Аб’яднанага інстытута ядзерных даследаванняў (Дубна, Расія) і Еўрапейскага цэнтра ядзерных даследаванняў (ЦЕРН), у тым ліку на Вялікім адронным калайдары. І такіх дасягненняў сусветнага ўзроўню налічваюцца дзясяткі.